Negocierile clubului Petrolul pentru un nou antrenor au intrat în impas. După ce Eugen Neagoe nu a putut să-și rezilieze contractul cu FC Argeș pentru a veni la Ploiești, ar fi căzut și "varianta" Liviu Ciubotariu.
Conducerea "lupilor galbeni" s-a lovit de un "nu" din partea lui Liviu Ciobotariu care speră să prindă un contract în Golf, notează gsp.ro.
Acum, Mihai Teja (45 de ani) este cel mai nou nume de pe lista de opțiuni a conducerii clubului Petrolul.
Antrenorul cu licență Pro a pregătit-o ultima dată pe FC Botoșani în perioada iunie – noiembrie 2022.
Petrolul ocupă locul 10 în grupa de play-out, cu 18 puncte acumulate după înjumătățire, cu 7 mai mult decât ultima clasată, FC Botoșani.